
Narva linna energiamajanduse arengukava 2009-2015 keskkonnamõju strateegilise hindamise algatamine
1. ASJAOLUD JA MENETLUSE KÄIK
Narva Linnavolikogu 19.06.2008 a. otsusega nr. 220 on algatatud Narva linna energiamajanduse arengukava 2009-2015. Narva linna energiamajanduse arengukava eesmärgiks on anda Narva linnale suunised parimate võimalike tegevuste realiseerimiseks energia säästmise ja küttekulude optimeerimise eesmärgil. Narva linna soojusenergiaga varustava elektrijaama võimsus on piisav hetkeolukorras, kuid planeeritava tööstuspargi soojusenergiaga varustamiseks puudub ülevaade elektrijaama potentsiaalist. Samuti on Narva linna territooriumil ning selle lähialadel plaanis mitmed uued arendusprojektid, mille realiseerimisel on oluline ka soojusenergia piisav olemasolu. Narva linnal ei ole adekvaatset ülevaadet soojatrasside tehnilisest seisundist ning renoveerimisvajadusest. Erinevate lahenduste väljatöötamisel tuleb arvestada energiamajanduse ohutus- ja keskkonnanõuetega Narva linnas, samuti on vajalik energiamajanduse jätkusuutlik toimimine Narvas pärast 2015 a. Energiamajanduse arengukava kui baasdokument, on aluseks investeegingute planeerimisel ja nende põhjendamisel finantseerija ees, sealhulgas EÜ struktuurifondisest lisavahendite taotlemisel.
Arengukava koostamise algataja on Narva Linnavalitsuse Linnavara- ja Majandus Amet, aadress on Peetri plats 3, 20308 Narva, tel. 35 99140, e-post: varamajandus@narva.ee. Arengukava koostamise korraldaja on Narva Linnavalitsuse Linnavara- ja Majandus Amet, aadress on Peetri plats 3, 20308 Narva, kontaktisik: Jackline Holter, tel. 35 99216, e-post: jackline.holter@narva.ee. Arengukava koostaja on EnPro Inseneribüroo OÜ, aadress on Laki 14A, 10621 Tallinn, kontaktisik: Heinar Nurste, tel. 6517830, e-post: h.nurste@enpro.ee. Kehtestaja on Narva Linnavolikogu, aadress on Peetri plats 1, 20308 Narva, tel. 35 99032.
Keskkonnamõju stateegilise hindamise eesmärk on määrata kavandatava tegevuse elluviimisest tulenev oluline keskkonnamõju ning selle alusel leida minimaalse keskkonnamõjuga toimimisviiside kasutamise võimalused säästva arengu edendamiseks.
Vastavalt keskkonnamõju hindamise ja keskkonnajuhtimissüsteemi seaduse (KMH ja KKJS) §33 lg-le 1 p.1 energeetika valdkonnas strateegilisele planeerimisdokumendile keskkonnamõju strateegiline hindamine (KSH) on kohustuslik.
KSH algatamise vajalikkuse kohta on saadud Keskkonnaministeeriumi Ida-Virumaa Keskkonnateenistuse seisukoht:
27.10.2008.a kiri nr 32-11-4/44674-2 Narva linna energiamajanduse arengukava 2009-2015 on strateegiline dokument ning vastavalt KMH ja KKJS §33 lg-le 1 antud arengukava edasiseks arendamiseks on vajalik algatada KSH.
2. ÕIGUSLIKUD JÄRELDUSED

2.1 Vastavalt keskkonnamõju hindamise ja keskkonnajuhtimissüsteemi seaduse (KMH ja KKJS) §33 lg-le 1 p.1 KSH kohustuslikult korraldatakse strateegilise planeerimisdokumendi koostamise käigus enne strateegilise planeerimisdokumendi kehtestamist õigusaktiga, kui see dokument koostatakse energeetika valdkonnas.
2.2 Vastavalt KMH ja KKJS § 35 lõikele 5 keskkonnamõju strateegilise hindamise algatamise või algatamata jätmise otsus peab sisaldama vähemalt: 1) strateegilise planeerimisdokumendi nimetust ja eesmärki; 2) strateegilise planeerimisdokumendi koostamise algataja, koostamise korraldaja, koostaja ja kehtestaja nime ja kontaktandmeid; 3) strateegilise planeerimisdokumendi koostamise algatamise ja keskkonnamõju strateegilise hindamise algatamise või algatamata jätmise otsuse kuupäeva ja numbrit; 4) käesoleva paragrahvi lõikes 4 nimetatud asutuse ja isiku seisukohta keskkonnamõju strateegilise hindamise algatamise vajalikkuse kohta; 5) keskkonnamõju strateegilise hindamise algatamise või algatamata jätmise põhjendust; 6) strateegilise planeerimisdokumendi koostamise algatamise ja keskkonnamõju strateegilise hindamise algatamise või algatamata jätmise otsusega tutvumise aega ja kohta.

2.3 Vastavalt KMH ja KKJS § 35 lõikele 6 keskkonnamõju strateegilise hindamise algatamise või algatamata jätmise otsusest teatatakse 14 päeva jooksul otsuse tegemisest arvates ametlikus väljaandes Ametlikud Teadaanded ja vähemalt ühes üleriigilise või kohaliku levikuga ajalehes ning liht- või tähtkirjaga käesoleva paragrahvi lõikes 4 nimetatud asutusele ja isikule.

2.4 Vastavalt Narva Linnavolikogu 19.06.2008 a. otsus nr 220 „Narva linna energiamajanduse arengukava 2009-2015 koostamise algatamine ja lähteülesande kehtestamine”
3 OTSUS

3.1 Algatada Narva Linnavolikogu 19.06.2008 a. otsusega nr 220 algatatud Narva linna energiamajanduse arengukava 2009-2015 keskkonnamõju strateegiline hindamine;

3.2 Narva linna energiamajanduse arengukava 2009-2015 keskkonnamõju strateegilise hindamise algatamise otsusega saab tutvuda Narva Linnavalitsuse Arhitektuuriametis vastuvõtuaegadel- esmaspäeviti kell 13.00-17.00; kolmapäeviti 10.00-12.00 ja 13.00-17.00;
3.3 Narva LV Arhitektuuri- ja Linnaplaneerimise Ametil korraldada keskkonnamõju strateegilise hindamise algatamise otsuse avaldamine 14 päeva jooksul otsuse tegemisest arvates ametlikus väljaandes Ametlikud Teadaanded ja ajalehes, milles Narva linn avaldab oma ametlikke teadaandeid.
4 RAKENDUSSÄTTED

4.1 Otsus on võimalik vaidlustada Tartu Halduskohtu Jõhvi Kohtumajas 30 päeva jooksul arvates korralduse teatavakstegemisest.
4.2 Otsus jõustub teatavakstegemisest.

